open-index/open-wikipedia-markdown huggingface dataset:
Лейк-Форэст (Каліфорнія)

**Лейк-Форэст** () — горад у акрузе Орындж штата Каліфорнія. Насельніцтва ― 85 858 чалавек (2020).

## Гісторыя 
Паселішча Эль-Тора было заснавана ў 1863 годзе. 20 снежня 1991 года населены пункт Эль-Тора быў перайменаваны ў Лейк-Форэст. Тады ж ён атрымаў статут горада. Пасля галасавання, праведзенага ў 2000 годзе, плошча Лейк-Форэста павялічылася ― у склад горада былі ўключаны невялікія паселішчы Футхіл-Ранч і Партола-Хілз, якія знаходзяцца на паўночным усходзе ад яго цэнтра.

Катэгорыя:Гарады Каліфорніі
Катэгорыя:Населеныя пункты, заснаваныя ў 1991 годзе
Ларкспер (Каліфорнія)

**Ларкспер** () — горад у акрузе Марын, Каліфорнія, ЗША. Знаходзіцца за 5 км на поўдзень ад адміністрацыйнага цэнтра акругі Сан-Рафел на вышыні 13 м над узроўнем мора. Насельніцтва — 11926 чалавек (перапіс 2010 года). Горад размешчаны на поўнач ад Сан-Францыска побач з гарой Тамальпайс. Мае агульны дэпартамент паліцыі з суседнім горадам Кортэ-Мадэра і горадам Сан-Ансельма.

Катэгорыя:Гарады Каліфорніі
Лагуна-Нігел (Каліфорнія)

**Лагуна-Нігел** — горад у паўднёва-ўсходняй частцы акругі Орындж, штат Каліфорнія, ЗША. Насельніцтва — 64 355 чалавек (2020).

## Насельніцтва 
## Крыніцы 
Катэгорыя:Гарады Каліфорніі
Катэгорыя:Населеныя пункты, заснаваныя ў 1989 годзе
Лагуна-Біч (Каліфорнія)

**Лагуна-Біч** () — горад у акрузе Орындж, штат Каліфорнія, ЗША. Горад знаходзіцца на беразе Ціхага акіяна, на паўночным захадзе мяжуе з паркам Крышталь-Коў. Першае паселішча, пад назвай Арк-Біч, было заснавана на месцы горада ў 1870-х гадах. У 1887 годзе яно было перайменавана ў Лагонас, а ў 1904 годзе - у Лагуна-Біч.

Катэгорыя:Гарады Каліфорніі
Ла-Мірада

**Ла-Мірада** () — горад у акрузе Лос-Анджэлес, штат Каліфорнія, ЗША. Статус горада прысвоены Ла-Мірадзе 23 сакавіка 1960 года. Паводле звестак Бюро перапісу насельніцтва ЗША, горад Ла-Мірада мае агульную плошчу 20,351 км². Насельніцтва - 48 527 чалавек (2010).

Катэгорыя:Гарады Каліфорніі
Ла-Меса

**Ла-Меса** () — горад у акрузе Сан-Дыега, у штаце Каліфорнія, ЗША. Горад Ла-Меса знаходзіцца на крайнім паўднёвым захадзе Каліфорніі, каля мяжы з Мексікай і побач з узбярэжжам Ціхага акіяна. Насельніцтва — 57065 чалавек (2010).

Катэгорыя:Гарады Каліфорніі
Ла-Каньяда-Флінтрыдж

**Ла-Каньяда-Флінтрыдж** () — горад у акрузе Лос-Анджэлес, штат Каліфорнія, ЗША. Статус горада — з 30 лістапада 1976 года. Па дадзеных Бюро перапісу насельніцтва ЗША, горад Ла-Каньяда-Флінтрыдж мае агульную плошчу 22,391 км², плошча водных рэсурсаў у межах населенага пункта — 0,044 км². Насельніцтва — 20 573 чалавек (2020).

Катэгорыя:Гарады Каліфорніі
Ла-Верн

**Ла-Верн** () — горад у акрузе Лос-Анджэлес, штат Каліфорнія, ЗША. Насельніцтва — 31063 чалавек (2010).

Катэгорыя:Гарады Каліфорніі
Выпадковая падзея

**Выпадковая падзея** — вынік пэўнага выпрабавання (назірання эксперыменту), які можа як адбыцца, так і не адбыцца. Паняцце выпадковай падзеі з’яўляецца адным з асноўных паняццяў тэорыі імавернасцей.

## Прыклады 
Калі выпрабаванне гэта кіданне сіметрычнай манеты на гарызантальную паверхню, то магчымымі падзеямі будуць выпадзенне рэшкі і выпадзенне арла (пазначаюцца як Р і А, у англамоўнай літаратуры H і T ад *heads and tails*).

Пры падкіданні шасціграннага кубіка магчымымі падзеямі будуць выпадзенне 1, 2, 3, 4, 5 або 6 ачкоў. Такія падзеі называюцца элементарнымі. У гэтым выпрабаванні акрамя элементарных магчымы і больш складаныя падзеі, напрыклад выпадзенне  колькасці ачкоў, выпадзенне няцотнай колькасці ачкоў, выпадзенне колькасці ачкоў, большай за 4. Такія падзеі можна запісаць як падмноствы \{2, 4, 6\}, \{1, 3, 5\}, \{5, 6\} мноства ўсіх магчымых зыходаў \Omega = \{1, 2, 3, 4, 5, 6\}.

## Прастора элементарных падзей 
Прасторай элементарных падзей \Omega называецца мноства ўсіх магчымых зыходаў некаторага выпрабавання. Падмноствы \Omega называюцца падзеямі. Аднаэлементныя падмноствы \Omega называюцца элементарнымі падзеямі (дзеля спрашчэння элементарныя падзеі атаясамліваюцца з элементамі \Omega).

Пустое падмноства \varnothing называецца немагчымай падзеяй. Падмноства, роўнае самому \Omega, называецца верагоднай падзеяй.

У выпадку калі прастора элементарных падзей \Omega — , падзеямі з’яўляюцца ўсе ягоныя падмноствы. У агульным выпадку прастора элементарных падзей можа быць , тады падзеямі з’яўляюцца неабавязкова ўсе ягоныя падмноствы, а толькі тыя, што ўваходзяць у некаторую алгебру або σ-алгебру мностваў.

## Аперацыі над падзеямі і сувязь з тэорыяй мностваў 
Існуе шэраг матэматычных  над падзеямі, якія адпавядаюць аперацыям над мноствамі, прынятымі ў тэорыі мностваў. Пры гэтым тэрміналогія тэорыі імавернасцей і тэорыі мностваў адрозніваецца:

Катэгорыя:Тэорыя імавернасцей
Кэмпбел (Каліфорнія)

**Кэмпбел** () — горад у акрузе Санта-Клара, у штаце Каліфорнія, ЗША. Насельніцтва - 41 793 чалавекі (перапіс 2019 года). 

Горад размешчаны ў Крамянёвай даліне ЗША, мяжуе на ўсходзе і поўначы з Сан-Хасэ, на поўдні з Лос-Гатас і на захадзе з невялікай часткай горада Саратога.

Катэгорыя:Гарады Каліфорніі
Бярозкі (Латвія)

**Бярозкі** () — вёска ў Піедруйскай воласці Краслаўскага краю Латвіі. Размешчана ў цэнтральнай частцы воласці, за 5 км ад валаснога цэнтра Піедруі, за 23 км ад павятовага цэнтра Краславы і за 289 км ад Рыгі.

Размешчана на аўтадарозе V628, на заходнім беразе возера .

## Вядомыя асобы 
* Францішак Бартуль (1918—2005) — беларускі грамадскі дзеяч.
* Вера Вайцюлевіч (1902—1986) — беларуская паэтэса.

Катэгорыя:Населеныя пункты Латвіі
Вікторыя Уладзіміраўна Дацун

**Вікторыя Уладзіміраўна Дацун** (нар. , Бабруйск, Магілёўская вобласць, БССР, СССР) — беларуская баскетбалістка, пазней трэнер. Жонка беларускага баскетбольнага трэнера Аляксандра Шымкавяка.

## Біяграфія 
Першым трэнерам быў Канстанцін Казіміравіч Шпілеўскі. Вучылася і трэніравалася ў Бабруйскім аўтатранспартным каледжы пад кіраўніцтвам Аляксандра Шымкавяка. У 1995 годзе стала сярэбраным прызёрам чэмпіянату Беларусі ў складзе бабруйскага «Гермеса».

Была галоўным трэнерам зборнай Беларусі U-16 (2008) і зборнай U-18 (2009, 2010, 2012, 2016).

У верасні 2017 года была прызначана галоўным трэнерам зборнай Беларусі U-17, кіравала ёй на чэмпіянаце свету U-17 у Мінску ў ліпені 2018 года.

З 2018 года — галоўны трэнер зборнай Беларусі U-18. З 2020 года — галоўны трэнер зборнай Беларусі U-16. У 2021 годзе зноў прызначана галоўным трэнерам зборнай Беларусі U-18, перамагла з ёй у Кубку Халіпскага-2022.
   
У студзені 2004 года змяніла Аляксандра Шымкавяка на пасадзе галоўнага трэнера гродзенскай «Вікторыі», калі ён вярнуўся да кіраўніцтва гродзенскай «Алімпіяй». З 2013 года — другі трэнер «Алімпіі», у другой палове сезона 2017/18 выконвала абавязкі галоўнага трэнера пасля сыходу з жыцця Шымкавяка. З 2020 года — галоўны трэнер «Вікторыі». У 2022—2025 гадах — галоўны трэнер «Алімпіі».

## Кар’ера баскетбалісткі 
* 1993—1998 — Гермес (Бабруйск)
* 1998—1999 — Алімпія (Гродна)
* 2000 — Алімпія (Гродна) (*у Кубку  Беларусі*)

## Кар’ера трэнера 
* 2002—2004 — Вікторыя-ВАР-ГДАУ (Гродна) (*другі трэнер*)
* 2004—2006 — Вікторыя-ВАР-ГДАУ (Гродна)
* 2006—2013 — Вікторыя (Гродна)
* 2013—2018 — Алімпія (Гродна) (*другі трэнер*)
* 2018 — Алімпія (Гродна)
* 2018—2019 — Алімпія (Гродна) (*другі трэнер*)
* 2020—2022 — Вікторыя (Гродна)
* 2022—2025 — Алімпія (Гродна)
* з 2025 — Алімпія (Гродна) (моладзевая каманда)

## Дасягненні 
### У якасці баскетбалісткі 
*  Сярэбраны прызёр чэмпіянату Беларусі (2): 1994/1995, 1998/1999.
*  Уладальнік Кубка Беларусі (1): 2000.
### У якасці трэнера 
*  Сярэбраны прызёр чэмпіянату Беларусі (1): 2022/2023.
*  Бронзавы прызёр чэмпіянату Беларусі (4): 2003/2004, 2017/2018, 2023/2024, 2024/2025.
*  Бронзавы прызёр Балтыйскай лігі (1): 2017/2018.

## Спасылкі 
* Виктория Дацун 
* Viktoryia Datsun
* Две любви во флаконе одной жизни

Катэгорыя:Баскетбольныя трэнеры Беларусі
Катэгорыя:Трэнеры «Алімпіі» Гродна
Катэгорыя:Трэнеры «Вікторыі» Гродна
Катэгорыя:Баскетбалісткі Беларусі
Опенгеймер (фільм)

**«Опенгеймер»** () — біяграфічны фільм 2023 года сцэнарыста і рэжысёра Крыстафера Нолана.

Фільм распавядае пра кар’еру амерыканскага фізіка-тэарэтыка Дж. Роберта Опенгеймера, навуковага кіраўніка Манхэтэнскага праекта.

Галоўную ролю ў фільме выканаў Кіліян Мэрфі. Таксама ў стужцы з’яўляюцца Эмілі Блант, Мэт Дэйман, Роберт Даўні-малодшы.

## Касавыя зборы 
Па дадзеных на 15 жніўня 2023, *«Опенгеймер»* зарабіў больш за 650 мільёнаў долараў у сусветным пракаце.

## Ацэнкі 
Крытыкі высока ацанілі *«Опенгеймера»* перш за ўсё за сцэнарый, майстэрства актораў і візуальнае афармленне. Кансэнсус крытыкаў на Rotten Tomatoes: *«„Опенгеймер“ адзначае яшчэ адно захапляльнае дасягненне Крыстафера Нолана, якое выйграе ад неймавернага выканання Мэрфі і ашаламляльных візуальных эфектаў*».

7 студзеня 2024 года «Опенгеймер» атрымаў прэмію «Залаты глобус» у катэгорыі «Найлепшы драматычны фільм». А таксама Крыстафер Нолан атрымаў прэмію як найлепшы рэжысёр, Кіліян Мёрфі за найлепшую мужчынскую ролю, Роберт Даўні-малодшы за найлепшую мужчынскую ролю другога плана і Людвіг Ёрансан за найлепшы саўндтрэк.

15 студзеня «Опенгеймер» перамог у 8 намінацыях прэміі «Выбар крытыкаў»: найлепшы фільм, рэжысёр, аператар, саўндтрэк, акцёрскі ансамбль, мужчынская роля другога плана (Даўні-малодшы), мантаж, спецэфекты.

18 лютага 2024 года «Опенгеймер» атрымаў сем прэмій BAFTA, у тым ліку як найлепшы фільм.

На кінапрэміі «Оскар», цырымонія ўручэння якой адбылася 10 сакаваіка 2024 года, карціна перамагла ў 7 намінацыях, у тым ліку як найлепшы фільм.

## Крыніцы 
## Спасылкі 
* 
* 

Катэгорыя:Фільмы Universal Pictures
Катэгорыя:Фільмы IMAX
Катэгорыя:Фільмы, знятыя ў Каліфорніі
Катэгорыя:Фільмы, музыку да якіх напісаў Людвіг Ёрансан
Катэгорыя:Фільмы Крыстафера Нолана
Катэгорыя:Фільмы 2023 года
Катэгорыя:Фільмы ЗША 2023 года
Катэгорыя:Фільмы на англійскай мове
Катэгорыя:Фільмы-біяграфіі ЗША
Катэгорыя:Фільмы-біяграфіі Вялікабрытаніі
Катэгорыя:Фільмы — лаўрэаты прэміі «Залаты глобус» за найлепшы фільм — драма
Плынуць вятры

**«Плынуць вятры…»** (*Płynuć wietry…*) — ананімная паэма, асноўная праца над якой, відаць, належала беларускаму пісьменніку Вінцэнту Дуніну-Марцінкевічу і, магчыма, Уладзіславу Сыракомлю. Запісана беларускай лацінкай.

Прысвечана :

## Аўтарства 
Па дакладнасці апісання расстрэлу маніфестацыі беларускі літаратуразнавец Г. В. Кісялёў устанавіў, што аўтар быў відавочцам падзей. Ён паспрабаваў высветліць, хто з беларускіх паэтаў быў у гэты час у гэтым горадзе:

Прааналізаваўшы асаблівасці мовы паэмы, літаратурныя прыёмы і біяграфічныя даныя патэнцыйных аўтараў, даследчык прыйшоў да высновы, што застаюцца толькі два кандыдаты: В. Дунін-Марцінкевіч і У. Сыракомля. На карысць аўтарства аднаго ці іншага навукоўцам былі прыведзены розныя аргументы, у тым ліку і біяграфічныя.

Катэгорыя:Паэмы на беларускай мове
Катэгорыя:Вінцэнт Дунін-Марцінкевіч
Катэгорыя:Уладзіслаў Сыракомля
Катэгорыя:Цэнзура ў Беларусі
Алжырская петыцыя за палітычныя правы 1920 года

**Петыцыя за палітычныя правы карэнных алжырцаў 1920 года**, таксама вядомая як **петыцыя № 30** — першая петыцыя, у якой патрабаваліся палітычныя правы для карэнных алжырцаў у Французскім Алжыры пасля муніцыпальных выбараў 1919 года.

## Гісторыя 
Удзел дзясяткаў тысяч алжырскіх салдат у баях Першай сусветнай вайны ў Францыі і іх значная роля ў перамозе над Германскай імперскай арміяй прынеслі ім узнагароды па вяртанні ў Алжыр.

Закон Жанара дазваляў ветэранам і тубыльцам-інвалідам служыць у каланіяльнай адміністрацыі і набываць нерухомасць у гарадах і сельскай мясцовасці ў знак асіміляцыі ў межах Кодэксу карэннага насельніцтва (індыгенату).

Палажэнні, прынятыя законам 4 лютага 1919 года, вызначылі прафесіі, дазволеныя карэнным алжырцам, і абмежаванні для іх у адміністрацыйнай прафесійнай іерархіі.

Муніцыпальныя выбары ў 1919 годзе пашырылі палітычнае прадстаўніцтва карэнных жыхароў у муніцыпалітэтах, што спарадзіла большую патрэбу палітычных і іншых свабод.

Генеральны саветнік Халід ібн Хашым у Алжыры, а таксама муніцыпальны саветнік Махамед Сегір Бушакі, як прадстаўнікі карэннага насельніцтва, пачалі арганізоўваць акцыі ў абарону яго правоў праз французскія інстытуцыі, пачынаючы ад камун да французскага Сената, і нават праз ліст прэзідэнту ЗША Вудра Вільсану (1856—1924).

## Петыцыя 
Патрабаванне палітычных правоў для карэнных алжырцаў пасля Першай сусветнай вайны было канкрэтызавана афіцыйнай петыцыяй ад 18 ліпеня 1920 года ў Сенат Францыі.

Дакумент натхнёны эмірам Халедам і канкрэтызаваны муніцыпальнымі саветнікамі на чале з Махамедам Сегірам Бушакі, абраным у муніцыпалітэт Тэніі (раней Менервіль).

Сакратарыят Сената зарэгістраваў дакумент як **петыцыю № 30**, разумеючы важнасць пратэсту муніцыпальных саветнікаў ад алжырскага карэннага насельніцтва перад Сенатам супраць праекту новых палажэнняў Кодэкса карэннага насельніцтва (індыгенату).

У верхнюю палату парламента службамі французскага ўрада быў унесены законапраект пра змены правіл Кодэксу карэннага насельніцтва (індыгенату) у Алжыры і наданне ўраджэнцам Алжыра палітычных правоў.

## Дэбаты ў сенаце 
Сенатар ад Ландаў Шарль Кадыльён (1876—1940) быў упаўнаважаны і прызначаны французскім Сенатам дакладваць пра дыскусіі і дэбаты іншых сенатараў па змесце законапраекту падчас сесіі 19 мая 1921 года.

Кадыльён адзначыў у дакладзе, што законапраект змянення Кодэксу (індыгенату), якога тычылася петыцыя, прыняты і ўхвалены дзвюма французскімі парламенцкімі асамблеямі. Праект стаў законам 4 жніўня 1920 года, пасля прыняцця большасцю дэпутатаў і сенатараў, і апублікаваны ў Journal officiel de la République française ад 6 жніўня 1920 года, пачынаючы са старонкі 11287.

Па заканчэнні сенатарскіх дэбатаў па петыцыі № 30, камітэт пад старшынствам дакладчыка Шарля Кадыльёна канчаткова выступіў з адмовай адносна пашырэння палітычных правоў карэнных жыхароў, адмова была занесена ў рэестры Сената.

## Крыніцы 
## Спасылкі 
* 
* 

Катэгорыя:Акцыі пратэсту
Катэгорыя:Палітыка Алжыра
Катэгорыя:Творы 1920 года
Катэгорыя:1920 год у праве
Катэгорыя:Падзеі 18 ліпеня
Катэгорыя:Палітычная гісторыя
Катэгорыя:Гісторыя права
Катэгорыя:Дакументы
Алгебра мностваў

**Алгебра мностваў** — непустая сістэма падмностваў некаторага мноства, замкнутая адносна аперацый аб’ядняння і перасячэння.

## Азначэнне 
Сукупнасць \mathcal{A} падмностваў непустога мноства \Omega называецца алгебрай мностваў пры выкананні наступных умоў:

# \varnothing \in \mathcal{A},
# A \in \mathcal{A} \Rightarrow \overline{A} \in \mathcal{A},
# A, B \in \mathcal{A} \Rightarrow A \cup B \in \mathcal{A}

Можна паказаць, што з гэтых умоў вынікае \Omega \in \mathcal{A} і замкнутасць адносна перасячэння A, B \in \mathcal{A} \Rightarrow A \cap B \in \mathcal{A}.

## Прыклады 
Самы просты прыклад алгебры мностваў — сукупнасць з пустога мноства і арыгінальнага мноства, над якім утвараецца алгебра \{\varnothing, \Omega \}. 

Калі існуе мноства A \subset \Omega, не роўнае \varnothing і \Omega, то алгебрай будзе мноства \{\varnothing, A, \overline{A}, \Omega \}.

Катэгорыя:Тэорыя мностваў
Сезон 2014/2015 «Алімпіі» Гродна

У сезоне 2014—2015 жаночы баскетбольны клуб «Алімпія» з Гродна прымаў удзел у наступных турнірах:
* Чэмпіянат Беларусі 2014/2015 ( **3 месца**),
* Кубак Беларусі 2014 ( **Уладальнік**),
* Балтыйская жаночая баскетбольная ліга 2014/2015 ( **3 месца**).

## Склад каманды 
*  Надзея Дрозд
*  Марыя Філончык
*  Вольга Капылова (прыйшла ў каманду падчас сезону)
*  Ксенія Войшаль
*  Ганна Царэвіч
*  Ніна Салаўёва
*  Віялета Кіўляк
*  Кацярына Кашлей-Тодрас
*  Марыя Рашчэня
*  Караліна Бяцейка
*  Наталля Казун
*  Валянціна Мышапуд
*  Алёна Голубева
*  Таісія Бавыкіна (пакінула каманду падчас сезону)

## Трэнеры каманды 
*  Аляксандр Шымкавяк (галоўны трэнер)
*  Вікторыя Дацун

## Гл. таксама 
* Сезон 2013/2014 «Алімпіі» Гродна
* Сезон 2015/2016 «Алімпіі» Гродна

## Спасылкі 
* 2014-2015

2014/2015
Алімпіі Гродна
Катэгорыя:2014 год у Гродне
Катэгорыя:2015 год у Гродне
Латвійска-фінляндскія адносіны

**Латвійска-фінляндскія адносіны** — двухбаковыя дыпламатычныя адносіны паміж Фінляндыяй і Латвіяй. Абедзве краіны з’яўляюцца паўнапраўнымі членамі Савета дзяржаў Балтыйскага мора, Еўрапейскага Саюза і Еўразоны.

У 1999 годзе прэзідэнт Латвіі наведаў Фінляндыю, дзе апошняя заявіла аб сваёй падтрымцы ўступлення Латвіі ў Еўрапейскі Саюз. У чэрвені таго ж года Прэм’ер-міністр Латвіі Віліс Крыштопанс сустрэўся з міністрам па еўрапейскіх справах і знешнім гандлі Фінляндыі Кіма Сасі.

У 2014 годзе тавараабарот паміж Фінляндыяй і Латвіяй дасягнуў рэкордных паказчыкаў з 2004 года, дасягнуўшы 904,6 млн еўра.

## Заўвагі 
Катэгорыя:Двухбаковыя адносіны Фінляндыі
Катэгорыя:Знешняя палітыка Латвіі
Дроэда

**Дроэда** (, Дрохеда) — партовы горад у Ірландыі. Знаходзіцца ў графстве Лаут, мае статус бора на ўсходнім узбярэжжы Ірландыі за 56 кіламетраў на поўнач ад Дубліна.

Рака Бойн падзяляла горад на дзве роўныя часткі паміж графствамі Лаут і Міт, пакуль гарадская рада ў 1898 годзе не вырашыла перадаць цалкам горад графству Лаут. У 1976 годзе раёны разрослага горада ў графстве Міт зноў былі перададзеныя пад юрысдыкцыю графства Лаут.

На гербе горада прысутнічае зорка і паўмесяц у памяць аб выратаванні горада ад голаду трыма асманскімі караблямі са збожжам, пасланымі турэцкім султанам Абдулам-Меджыдам I у дапамогу гараджанам падчас голаду ў Ірландыі ў 1845—1849 гадах.
 
Султан менавіта так і паступіў, аднак употай адправіў яшчэ тры судны з харчаваннем. Нягледзячы на перашкоды англійскіх караблёў, «флатылія свабоды» дасягнула порта і прывезла харчаванне.

У падзяку за гэта ірландцы з вялікай сімпатыяй ставяцца і цяпер да туркаў, асабліва ў Дроэдзе.

## Гісторыя 
Горад узнік у XII стагоддзі пры нармандскім бароне Гуга з роду Ласі, па загадзе якога быў пабудаваны замак Мілмаунт-Форт на правым беразе ракі Бойн. Дроэда ўваходзіла ў Пэйл і з’яўлялася адной з галоўных крэпасцяў Пэйла. У верасні 1649 года пасля жорсткай аблогі амаль увесь гарнізон Дроэды і невядомая колькасць мірных жыхароў былі забітыя англічанамі, якімі камандаваў Олівер Кромвель.

У ліпені 1690 года за 6 кіламетраў ад Дроэды адбылася Бітва на рацэ Бойн — найбуйнейшая Бітва за ўсю гісторыю Ірландыі, вынікам якой стала перамога пратэстантаў над каталікамі, і дату якой і дагэтуль адзначаюць аранжавыя добраахвотннікі Паўночнай Ірландыі, наклікаючы лютыя пратэсты каталікоў.

## Насельніцтва 
## Архітэктура ды славутасці 
За 3 км на захад ад Дроэды размешчана Меліфонцкае абацтва. На поўнач ад горада знаходзіцца Монастэрбойс, руіны сярэднявечнага паселішча з трыма вялікімі кельцкімі крыжамі. Непадалёк ад Дроэды знаходзіцца ўнікальны помнік Ньюграйндж — мегалітычнае культавая пабудова, якая ўваходзіць у комплекс Бру-на-Бойн і пабудаваная больш за 5 тысяч гадоў таму.

## Спорт 
Футбольны клуб Дроэда Юнайтэд, базуецца Дроэда на стадыёне Анкі Дорыс Парк. Клуб выступае ў Вышэйшай лізе Ірландыі, быў заснаваны ў 1919 годзе.

## Гарады-пабрацімы 
## Крыніцы 
Катэгорыя:Гарады Ірландыі
Рэйтынг WTA

**Рэйтынг WTA** — сістэма падліку ачкоў у Жаночай тэніснай асацыяцыі, закліканая паказваць паспяховасць выступлення тэнісістак.

Існуе пэўная сістэма налічэння ачкоў: у залежнасці ад рангу спаборніцтва і стадыі, на якой была здабыта перамога, тэнісістцы налічваецца пэўная колькасць балаў, якія ўлічваюцца ў рэйтынгу толькі на працягу 52 тыдняў з моманту завяршэння дадзенага спаборніцтва. У адзіночным рэйтынгу ўлічваюцца 16 найлепшых турніраў для кожнай тэнісісткі, а ў парным — 11.

## Бягучы рэйтынг 
Рэйтынг абнаўляецца штотыднёва.

* 
* 

| width="50%" align="left" valign="top" |

| width="50%" align="left" valign="top" |

## Крыніцы 
## Крыніцы 
Катэгорыя:WTA Тур
Катэгорыя:Спартыўныя рэйтынгі
Сігма-алгебра

**σ-алгебра** — алгебра мностваў, замкнутая адносна аперацыі злічальнага аб’яднання. Паняцце σ-алгебры мае важнае значэнне для тэорыі імавернасцей, дзе выступае адным з элементаў імавернаснай прасторы.

## Азначэнне 
Алгебра \mathcal{A} падмностваў мноства \Omega называецца σ-алгебрай, калі для кожнай злічонай сям’і \{A_n | n \in \mathbb{N} \}, A_n \in \mathcal{A} справядлівае адно з судачыненняў:

{{Center|\bigcup\limits_{n \in \mathbb{N}} A_n \in \mathcal{A} або \bigcap\limits_{n \in \mathbb{N}} A_n \in \mathcal{A}.}}

Карыстаючыся , можна паказаць, што са злічонага аб’яднання вынікае перасячэнне, і наадварот, з перасячэння вынікае аб’яднанне. Таму толькі аднаго з гэтых судачыненняў дастаткова патрабаваць для задання σ-алгебры.

Самая маленькая сярод усіх магчымых σ-алгебраў, што змяшчаюць усе  тапалагічнай прасторы, называецца сігма-алгебрай барэлеўскіх мностваў \mathcal{B}. Для доказу дастаткова прывесці прыклад такой алгебры.

Няхай \Omega = \mathbb{R} мноства рэчаісных лікаў. Праз \mathcal{A} пазначым мноства ўсіх тых падмностваў \mathbb{R}, якія з’яўляюцца канечнымі аб’яднаннямі  \mathbb{R} (у тым ліку аднапунктавых і \varnothing). Можна паказаць, што калі A \in \mathcal{A}, то і яго дадатак \overline{A} \in \mathcal{A} (дадатак канечнага аб’яднання звязных мностваў з’яўляецца канечным аб’яданнем звязных мностваў). Відавочна, што калі A \in \mathcal{A} і B \in \mathcal{A}, то A \cup B \in \mathcal{A}. Такім чынам, \mathcal{A} — алгебра мностваў.

Цяпер пакажам, што \mathcal{A} — не σ-алгебра. Мноства рацыянальных лікаў \mathbb{Q} не належыць \mathcal{A}, бо яго немагчыма запісаць у выглядзе канечнага аб’яднання звязаных мностваў. Пры гэтым кожнаму рацыянальнаму ліку q адпавядае аднаэлементнае звязнае мноства \{q\} \in \mathcal{A}. Вядома, што \mathbb{Q} — злічальнае мноства, то бок яго можна прадставіць як \bigcup\limits_{i \in \mathbb{N}} \{q_i\}, дзе кожнае \{q_i\} \in \mathcal{A}, але само аб’яднанне не належыць \mathcal{A}. Такім чынам, парушаецца ўласцівасць σ-алгебры быць замкнутай адносна злічальнага аб’яднання, а значыць \mathcal{A} — не σ-алгебра.

Катэгорыя:Тэорыя мностваў
Веснік Брэсцкага ўніверсітэта

**«Веснік Брэсцкага ўніверсітэта»** — навукова-тэарэтычны часопіс, які выдаецца з 1998 года Брэсцкім дзяржаўным універсітэце імя А. С. Пушкіна. Публікуе матэрыялы на беларускай і рускай мовах па гуманітарных, грамадскіх і прыродазнаўчых навуках. Галоўны рэдактар — Ганна Мікалаеўна Сендзер.

З 2010 года часопіс выходзіць у пяці серыях:
* Серыя 1. Філасофія. Паліталогія. Сацыялогія.
* Серыя 2. Гісторыя. Эканоміка. Права.
* Серыя 3. Філалогія. Педагогіка. Псіхалогія.
* Серыя 4. Фізіка. Матэматыка.
* Серыя 5. Хімія. Біялогія. Навукі аб зямлі.

Кожная серыя часопіса выходзіць два разы на год аб’ёмам 150 старонак.

## Крыніцы 
Катэгорыя:Навуковыя часопісы Беларусі
Катэгорыя:Брэсцкі дзяржаўны ўніверсітэт імя А. С. Пушкіна
Катэгорыя:1998 год у Брэсце
N-I (ракета-носьбіт)

**N-I** (**N-1**) — японская ракета-носьбіт, ліцэнзійная копія амерыканскай ракеты Thor-Delta. N азначае «Nippon» (Японія). Ракета выкарыстоўвала першую ступень *Long Tank Thor*, распрацаваны Mitsubishi Heavy Industries рухавік LE-3 на другой ступені, і тры цвердапаліўных паскаральніка Castor. Сем ракет было запушчана паміж 1975 і 1982 гадамі да далейшай замены на N-II. Шэсць з сямі запускаў былі паспяховымі, аднак на пятым палёце пасля аддзялення спадарожнік і трэцяя ступень ракеты сутыкнуліся, з-за чаго спадарожнік выйшаў з ладу.

29 лютага 1976 года N-I ажыццявіла адзіны арбітальны запуск, які адбыўся ў высакосны дзень.

## Гісторыя запускаў 
## Глядзіце таксама 
* Delta
* H-I
* H-II
* H-IIA
* N-II

## Зноскі 
Катэгорыя:Япона-амерыканскія адносіны
Катэгорыя:Ракеты-носьбіты
Катэгорыя:Касманаўтыка Японіі
N-II (ракета-носьбіт)

**N-II** (**N-2)** — японская ракета-носьбіт, ліцэнзійная копія амерыканскай ракеты Delta. Яна замяніла ракету N-I. Ракета выкарыстоўвала першую ступень *Thor-ELT*, другую ступень *Delta-F*, дзевяць цвердапаліўных паскаральнікаў Castor і, на большасці палётаў, трэцюю ступень Star-37E, як на амерыканскай Delta 0100. Восем ракет былі запушчаны ў перыяд з 1981 па 1987 год перш чым яна была заменена на H-I, якая адрозніваецца другой ступенню японскай вытворчасці. Усе восем пускаў прайшлі паспяхова.

## Гісторыя запускаў 
## Гл. таксама 
* Delta
* H-I
* H-II
* H-IIA
* N-I

## Крыніцы 
## Спасылкі 
* 
* 
* 

Катэгорыя:Япона-амерыканскія адносіны
Катэгорыя:Ракеты-носьбіты
Катэгорыя:Касманаўтыка Японіі
H-I (ракета-носьбіт)

**H–I** (**H–1**) — японская ракета-носьбіт, якая складалася з ліцэнзійнай копіі першай ступені амерыканскай ракеты Delta і верхніх ступеней уласна японскай распрацоўкі. Літара «H» у назве адсылае на выкарыстанне вадкага вадароднага паліва на другой ступені. Ракета была запушчана агулам дзевяць разоў у перыяд з 1986 па 1992 год. Яна замяніла ракету N-II, а потым сама была заменена на H-II, якая выкарыстоўвала тыя ж верхнія ступені, але з новай японскай першай ступенню.

Першая ступень H-I была ліцэнзійнай версіяй *Thor-ELT*, якая першапачаткова была пабудавана для амерыканскай ракеты Delta 1000. Ступень ужо выраблялася ў Японіі па ліцэнзіі для ракет N-I і N-II. Другая ступень была цалкам японскай, з выкарыстаннем рухавіка LE-5, першага японскага ракетнага рухавіка з выкарыстаннем крыягеннага паліва. Пры запусках на геапераходныя арбіты ў якасці трэцяй ступені выкарыстоўваўся цвердапаліўны рухавік UM-69A вытворчасці Nissan. У залежнасці ад масы карыснай нагрузкі выкарыстоўваліся шэсць ці дзевяць паскаральнікаў Castor 2.

## Гісторыя запускаў 
Калі H-I была анансавана ў 1986 годзе, прадстаўнік кампаніі Цугуо Татакаве ўдакладніў, што ракета будзе выкарыстоўвацца толькі для запуску японскай карыснай нагрузкі, таму што планавалася выконваць не болей за два пускі на год і што стартавае акно знаходзілася ў чатырохмесячны перыяд, на працягу якога не працавалі японскія рыбалоўныя флатыліі (бо падаючыя адпрацаваныя ступені маглі пашкодзіць рыбалоўныя сеткі ў акіяне).

## Глядзіце таксама 
* Delta
* H-II
* H-IIA

## Зноскі 
* 
* 
* 
Катэгорыя:Япона-амерыканскія адносіны
Катэгорыя:Ракеты-носьбіты
Катэгорыя:Касманаўтыка Японіі
Крэсент-Сіці (Каліфорнія)

**Крэсент-Сі́ці** () — акруговы цэнтр акругі Дэл-Норт штата Каліфорнія (ЗША). Насельніцтва - 7643 чалавекі (перапіс 2010 года). Па дадзеных Бюро перапісу насельніцтва ЗША Крэсент-Сіці мае агульную плошчу 6,255 км², з якіх 5,085 км² займае зямля і 1,17 км² - вада. 

Катэгорыя:Гарады Каліфорніі
Дэл-Норт (акруга)

**Дэл-Норт** () — акруга ў паўночна-заходняй частцы штата Каліфорнія на мяжы з Арэгонам на ўзбярэжжы Ціхага акіяна, насельніцтва - 27 507 чалавек (перапіс 2000 года). Акруговы цэнтр - горад Крэсент-Сіці. Акруга знакамітая сваімі густымі лясамі секвоі, у якіх былі знятыя некаторыя сцэны знакамітага фільма Джорджа Лукаса «Зорныя войны. Эпізод VI: Вяртанне джэдая». Агульная плошча - 3 185,7 км², з якіх 2 610,7 км² (81,95%) складае суша і 575,0 км² (18,05%) - вада. Акруга размешчана ў паўночнай частцы штата. З захаду абмываецца водамі Ціхага акіяна.

Катэгорыя:Акругі Каліфорніі
Каранада (Каліфорнія)

**Каранада** () — курортны горад у ЗША, размешчаны ў акрузе Сан-Дыега на поўдні штата Каліфорнія. Горад ляжыць на востраве, злучаным з мацерыком томбала, і знаходзіцца ў непасрэднай блізкасці ад цэнтра Сан-Дыега і аддзелены ад яго залівам Сан-Дыега. Каранада атрымаў статус горада ў 1890 годзе. Насельніцтва - 24 697 чалавек (перапіс 2010 года).

Катэгорыя:Гарады Каліфорніі
Суднапад’ём

**Суднапад’ём** — комплекс мерапрыемстваў і аперацый па пад’ёме патанулых суднаў.

Мэтамі суднапад’ёму з’яўляюцца аднаўленне судна, расчыстка акваторыі порта, рэйда, фарватара; атрыманне металалому і іншых матэрыялаў, здабыванне каштоўнасцяў і дакументаў, высвятленне прычын гібелі судна. Пад’ём патанулай падводнай лодкі — адзін са спосабаў выратавання членаў яе экіпажа.

Да пачатку непасрэдна пад’ёму высвятляюцца прычыны гібелі судна, мэты пад’ёму, месца знаходжання патанулага судна адносна ўзроўню вады і берагоў і ступень пашкоджання корпуса судна; характар акваторыі і берагоў; характар грунту і цячэнняў; кліматычныя ўмовы ў месцы правядзення работ, наяўнасць тэхнічных суднапад’ёмных сродкаў. Абследаванне ажыццяўляецца вадалазамі, з дапамогай гідралакатараў, эхалотаў, металашукальнікаў тэлевізійнай тэхнікі, глыбакаводнай тэхнікі і інш.

Непасрэдна суднапад’ём ажыццяўляецца аднаўленнем плывучасці судна адпампоўкай вады з адсекаў помпамі ці выцясненнем яе сціснутым паветрам, газам, поліўрэтанавай пенай; з дапамогай мяккіх пантонаў; стварэнне плывучасці замацаванымі за корпус судна прадзьмуханымі пантонамі; ўздым судна з дапамогай пад’ёмных кранаў; выцягванне судна на бераг лябёдкамі, гідраўлічнымі тросавымі дамкратамі і інш. У мэтах палягчэння пад’ёму судна на грунце часам падзяляецца на часткі выбухам або падводнай рэзкай.

Таксама суднапад’ём — пад’ём суднаў у док для агляду і рамонту, памяншэнне асадкі для доступу к падводным часткам і праводкі суднаў на мелкаводных участках, перамяшчэння судна паміж акваторыямі.

## Гл. таксама 
* Суднападымальнік
* Волак
* Шлюз

## Літаратура 
* 
* 
* 
* 
* *Гольдин Э. Р., Козлов В. П., Челышев Ф. П.* Подводно-технические судоподъёмные и аварийно-спасательные работы — М.: Транспорт, 1990. — 336 с. — ISBN 5-277-01014-9.
* Судоподъемные сооружения: [Учеб. пособие для вузов по спец. «Гидротехн. стр-во вод. путей и портов» / В. И. Григорьев, Д. В. Марченко, Г. В. Симаков, В. А. Смелов; Науч. ред., проф., д. т. н. В. К. Штенцель]. — Ленинград: Судостроение, 1978. — 271 с.: ил.; 22 см.
* *Краморенко А., и др.* Справочник по расчетам при судоподъеме. — М.: Военное издательство, 2005. — 480 с.

## Спасылкі 
* *Авотин П. Г.* Речной судноподъём — М.: Издательсво Наркомречфлота СССР, 1942.
* *Асминин В. В., Краморенко А. В.* Комплекс технических средств судоподъёма, основанный на применении гидравлических тросовых домкратов. // Труды Крыловского государственного научного центра. 2018; специальный выпуск 1: 30-35.

Катэгорыя:Водны транспарт
Катэгорыя:Тэхналогіі
Корнінг (Каліфорнія)

**Корнінг** () — горад у акрузе Тэхейма, штат Каліфорнія, размешчаны за 500 міль на поўнач ад Лос-Анджэлеса. Корнінг размешчаны ў зоне міжземнаморскага клімату. Насельніцтва — 7663 чалавекі (2010).

## Крыніцы 
Катэгорыя:Гарады Каліфорніі
Карона (Каліфорнія)

**Карона** () — горад у штаце Каліфорнія, ЗША. Размешчаны ў акрузе Рыверсайд. Горад быў заснаваны на піку цытрусавага буму ў Паўднёвай Каліфорніі «Кампаніяй зямлі і вады Паўднёвага Рыверсайда», якая займалася вырошчваннем цытрусавых. Гэта адбылося ў 1886 годзе. У наступныя гады Карона стала варотамі ва Унутраную Імперыю, а потым і адным з галоўных прыгарадаў Лос-Анджэлеса. Насельніцтва — 168 819 чалавек (2018).

## Гарады-пабрацімы 
Катэгорыя:Гарады Каліфорніі
Корнінг

**Корнінг** — прозвішча, тапонім.

## Прозвішча 
* Крыс Корнінг — амерыканскі сноўбардыст

## Тапонім 
* Корнінг (Аява)
* Корнінг (Каліфорнія)
Калуса (горад)

**Калуса** () — горад у штаце Каліфорнія, ЗША, адміністрацыйны цэнтр акругі Калуса. Насельніцтва — 5971 чалавек (2010). Калуса знаходзіцца на поўначы штата Каліфорнія, на рацэ Сакрамента. Па дадзеных Бюро перапісу насельніцтва ЗША, мае агульную плошчу 4,8 км². За 13 км размешчаны нацыянальны рэзерват дзікай прыроды Калуса. За 4,8 км размешчаны грамадзянскі аэрапорт Калуса.

Катэгорыя:Гарады Каліфорніі
Кавіна

**Кавіна** () — горад у акрузе Лос-Анджэлес, штат Каліфорнія, размешчаны за 35 км на ўсход ад Лос-Анджэлеса. Горад быў заснаваны ў 1882 годзе Джозефам Свіфтам Філіпсам. Насельніцтва — 46 781 чалавек (2009).

Катэгорыя:Гарады Каліфорніі
Кловіс

**Кловіс**:
* Кловіс (археалагічная культура)

## Тапонім 
* Кловіс (Каліфорнія)
* Кловіс (Нью-Мексіка)
Кловіс (Каліфорнія)

**Кловіс** () — горад у акрузе Фрэсна, штат Каліфорнія, ЗША. Насельніцтва — 120 124 чалавек (2020). Паводле даных Бюро перапісу насельніцтва ЗША, горад мае агульную плошчу 60,29 км². Кловіс размешчаны на паўдарогі паміж Лос-Анджэлесам і Сан-Францыска ва ўрадлівай і шчыльна заселенай даліне Сан-Хаакін. Горад знаходзіцца на паўночным усходзе акругі Фрэсна.

## Крыніцы 
Катэгорыя:Гарады Каліфорніі
Путоцзунчэн

**Путо** або **Путоцзунчэн** () — шырокі храмавы комплекс тыбецкай будыйскай традыцыі ў летняй рэзідэнцыі імператараў дынастыі Цын на тэрыторыі сучаснай гарадской акругі , правінцыя Хэбэй, Кітай. Намышляўся як падабенства знакамітага тыбецкага палаца Патала ў Лхасе. Яго назва перакладаецца як «Малы палац Патала». Плошча 220&nbsp;000 кв. м. узведзены па загадзе Цяньлуна у 1767—1771 гадах. У дзень нараджэння імператара тут збіраліся з віншаваннямі прадстаўнікі розных народаў Паднябеснай імперыі. У архітэктуры комплексу гарманічна спалучаюцца тыбецкія і кітайскія пачаткі. У 1994 годзе разам з іншымі будыйскімі помнікамі Чэндэ ўнесены ў Спіс Сусветнай спадчыны ЮНЕСКА.

## Спасылкі 
Катэгорыя:Будыйскія храмы і манастыры Кітая
Катэгорыя:Кітайская міфалогія
Катэгорыя:Сусветная спадчына ў Кітаі
Фрэсна (акруга)

**Фрэ́сна** () — акруга штата Каліфорнія, ЗША. Размешчаны ў Каліфарнійскай даліне, на поўдзень ад Стоктана і на поўнач ад Бейкерсфілда. Насельніцтва акругі — 931 098 чалавек (перапіс 2008 года). Акруговы цэнтр горад Фрэсна, пяты па велічыні горад у Каліфорніі. Па дадзеных перапісу 2000 гады акруга мае агульную плошчу 15 585 км², з якіх 15 443 км² займае суша і 141,7 км² вада. Асноўныя вадацёкі ад рэк Сан-Хаакін і Кінгс Рывер. Акруга з’яўляецца цэнтрам вялікага сельскагаспадарчага раёна Каліфорніі. У Фрэсна знаходзіцца возера Авакада і аднайменнае паселішча.

Катэгорыя:Акругі Каліфорніі
Ван Сяньчжы (каліграф)

**Ван Сяньчжы** (, 344—386) — кітайскі каліграф, мастак,  і чыноўнік імперыі Цзінь, Бацька імператрыцы Аньсі 安僖皇后 (Ван Шэнь’ай 王神愛, 384—412).

## Біяграфія 
Сёмы, малодшы сын Ван Січжы, ужо ў 8 гадоў прымаў удзел у літаратурных вечарах бацькі ў *Павільёне архідэй*. Як і бацька, служыў пры двары, падняўшыся да пасады галоўнага канцлера. Акрамя каліграфіі, займаўся жывапісам, малюючы па перавазе жывёл і насякомых. Большасць работ дайшлі толькі ў пазнейшых копіях.

Файл:Radical_038_Wang_Xianzhi.jpg|Узор каліграфіі Ван Сяньчжы

## Спасылкі 
* Біяграфія
* Узоры каліграфіі

Катэгорыя:Каліграфы Кітая
Вядомыя асобы Мелітопаля

]]
Вядомыя ўраджэнцы Мелітопаля:

__NOTOC__
]]
]]
]]
]]
]]

## А 
* Любоў Алёшкіна (нар. 1981) — украінская баскетбалістка.

## Б 
* Гульнара Тасімаўна Бекірава (нар. 1968) — украінскі гісторык.

## В 
* Сяргей Георгіевіч Вальтэр (1958—2015) — сакратар Мелітопальскага гарсавета (2002—2010). Гарадскі галава Мелітопаля (2010—2015).

## Д 
* Дзмітрый Іванавіч Данцоў (1883—1973) — украінскі літаратурны крытык, публіцыст, палітычны дзеяч, тэарэтык інтэгральнага ўкраінскага нацыяналізму.

## М 
* Павел Сяргеевіч Мягкоў (нар. 1992) — украінскі футбаліст, абаронца.

## С 
* Павел Анатолевіч Судаплатаў (1907—1996) — савецкі разведчык, супрацоўнік АДПУ (пазней НКУС — НКДБ), перад арыштам у 1953 годзе — генерал-лейтэнант Міністэрства ўнутраных спраў СССР.

## Х 
* Яўген Рыгоравіч Хачэрыдзі (нар. 1987) — украінскі футбаліст, абаронца. Ігрок нацыянальнай зборнай Украіны (2009―2018).

## Ч 
* Рыгор Навумавіч Чухрай (1921—2001) — савецкі кінарэжысёр, народны артыст РСФСР (1969), народны артыст СССР (1981).

## Ю 
* Дзмітрый Аляксандравіч Юсаў (нар. 1993) — украінскі футбаліст, нападнік.
Сезон 2013/2014 «Алімпіі» Гродна

У сезоне 2013—2014 жаночы баскетбольны клуб «Алімпія» з Гродна прымаў удзел у наступных турнірах:
* Чэмпіянат Беларусі 2013/2014 ( **3 месца**),
* Кубак Беларусі 2013 ( **3 месца**),
* Балтыйская жаночая баскетбольная ліга 2013/2014 ( **3 месца**).

## Склад каманды 
*  Любоў Алёшкіна
*  Надзея Дрозд
*  Джулі Сібрук
*  Марыя Філончык
*  Ксенія Войшаль
*  Чаніта Джордан (прыйшла ў каманду падчас сезона)
*  Ніна Салаўёва (прыйшла ў каманду падчас сезона)
*  Караліна Падшывалава-Бяцейка
*  Ірына Шамрэй
*  Алёна Голубева
*  Марыя Рашчэня
*  Валянціна Мышапуд
* / Таццяна Шчыпакіна (пакінула каманду падчас сезона)
*  Наталля Працкайла

## Трэнеры каманды 
*  Аляксандр Шымкавяк (галоўны трэнер)
*  Вікторыя Дацун

## Гл. таксама 
* Сезон 2012/2013 «Алімпіі» Гродна
* Сезон 2014/2015 «Алімпіі» Гродна

## Спасылкі 
* 2013-2014

2013/2014
Алімпіі Гродна
Катэгорыя:2013 год у Гродне
Катэгорыя:2014 год у Гродне
Ван Сюнь (каліграф)

**Ван Сюнь** (; 349—400) — кітайскі каліграф, які жыў у часы дынастыі Цзінь (266—420). Ван Сюнь быў пляменнікам «Мудраца каліграфіі» Ван Січжы і стрыечным братам Ван Сяньчжы.

Яго самай вядомай працай з’яўляецца ліст, напісаны свайму сябру Боюаню (伯远), які называецца Ліст да Боюаня, адзін з Трох рарытэтаў каліграфіі (三希).

Катэгорыя:Каліграфы Кітая
Катэгорыя:Мастакі эпохі Цзінь
Філатава

**Філатава** — жаночая форма прозвішча Філатаў, тапонім.

## Прозвішча 
* Алена Мікалаеўна Філатава — беларускі гісторык

## Тапонім 
* Філатава (Круглянскі раён)
Любоў Алёшкіна

**Любоў Алёшкіна** (нар. , Мэлітопаль, Украіна) — прафесійная ўкраінская баскетбалістка. Выступала за зборную Украіны.

## Біяграфія 
У 2005 годзе перайшла з запарожскіх «Казачак» у курскае «Дынама» . З 2011 года іграе за гродненскую «Алімпію», дзе у 2014 годзе стала найлепшым цэнтравым у Чэмпіянаце Рэспублікі Беларусь.

## Спасылкі 
Катэгорыя:Баскетбалісткі Украіны
Катэгорыя:Ігракі жаночай зборнай Украіны па баскетболе
Катэгорыя:Ігракі ЖБК «Бярое» Стара-Загора
Катэгорыя:Ігракі ЖБК «Казачка» Запарожжа
Сезон 2012/2013 «Алімпіі» Гродна

**Сезон 2012/2013 жаночага баскетбольнага клуба «Алімпія»** быў 21-м сезонам у гісторыі існавання клуба.

## Склад 
Да удзелу ў Еўракубку былі залучаныя наступныя баскетбалісткі:

## Трэнеры 
*  Аляксандр Шымкавяк (галоўны трэнер)

## Спасылкі 
* Женщины. Передовица о столице
* SBK Olimpia Grodno Basketball Roster 2012-2013
* OLIMPIA GRODNO | EuroCup Women (2013) | FIBA Europe

2012/2013
Алімпіі Гродна
Катэгорыя:2012 год у Гродне
Катэгорыя:2013 год у Гродне
Яна Ранавескі

**Яна Ранавескі** (нар. , Талін, Эстонія) — прафесійная эстонская баскетбалістка. Выступала за зборную Эстоніі.

## Біяграфія 
У 2006 годзе скончыў хаберсцкую рускую гімназію. Баскетболам пачаў займацца ў 1996 годзе ў Валянціны Скараходавай.

Пачала выступаць у чэмпіянаце Эстоніі ў 2002 годзе. Выступала ў Беларусі за жаночую каманду БК «Мінск-2006» (2010-11) і гродзенскую «Алімпію» (2012-13)

## Спасылкі 
* Эстонские баскетболистки покоряют Белоруссию
* Компьютер и подушка. Предметы жизненной необходимости для Яны Раннавески
* Jana Rannaveski
* RANNAVESKI, JANA
* Rannaveski, Jana

Катэгорыя:Баскетбалісткі Эстоніі
Катэгорыя:Ігракі жаночай зборнай Эстоніі па баскетболе
Чжаа І

**Чжаа І** (; 1727—1814) — кітайскі , тэарэтык літаратуры, , дзяржаўны служачы часоў імперыі Цын.

## Біяграфія 
Паходзіў з купецкай сям’і. Нарадзіліся ў павеце Уцзін. У юнацтве выявіў талент да навучання. У 1741 годзе страціў бацьку. Пасля некалькіх няўдалых спроб у 1750 годзе паспяхова здаў правінцыйны экзамен, а ў 1761 годзе -імператарскі, атрымаўшы вышэйшую навуковую ступень цзіньшы. Пасля гэтага яго вызначылі на дзяржаўную службу. У 1766 годзе ён займаў пасаду інспектара ў прэфектурах Гуансі, потым у Гуанчжоу, Гуйчжоу.

У 1772 годзе ў сувязі з хваробай маці сыходзіць у адстаўку. Праз некалькі гадоў вяртаецца на службу. У 1787 годзе прызначаецца памочнікам губернатара Тайваня. У 1812 годзе ў сувязі з хваробай канчаткова пакідае службу. У 1814 годзе памірае.

## Творчасць 
У спадчыне шмат твораў, сярод якіх — «Разважанні аб паэзіі», «Храналогія жыцця Лу Ю», паэта XII стагоддзя, гістарычныя працы «Заўвагі да дваццаці двух дынастыйных гісторый».

Лічачы, што развіццё літаратуры звязана з развіццём грамадства, Чжаа І ставіў сучасныя яму творы вышэй старажытных. Вершы танскіх паэтаў Лі Бо і Ду Фу, пісаў ён, прыгожыя, але цяпер яны не могуць выглядаць такімі свежымі і новымі, як падчас іх стварэння, таму няма чаго ім пераймаць.

Падзяляючы погляды свайго сябра Юань Мэя на паэзію як на сродак выказвання індывідуальных пачуццяў і думак, Чжаа І стварыў мноства выдатных вершаў, якія перадалі дух часу — «Чытаю кнігі», «Жыву, свабодны ад спраў» і да таго падобнае. У шэрагу яго вершаў гучыць спачуванне сялянам, насмешкі над чыноўнікамі, сатыра на педантаў — канфуцыянцаў і ілжэвучоных.

## Літаратура 
* *Smith, Richard J.* China’S Cultural Heritage: The Qing Dynasty, 1644—1912. — Boulder, CO: Westview Press, 1983.
* *Cheong, Iona D.* Man. Class of 1761. — Stanford, CA: Stanford University Press, 2004.
* *Kaplan, Edward H.* «Yueh Fei and the Founding of the Southern Sung.» PhD diss., University of Iowa, 1970, as found in: Waldron, Arthur. The Great Wall of China: From History to Myth. Cambridge: University of Cambridge Press, 1990.
* *Schmidt, J. D.* Harmony Garden: The Life, Literary Criticism, and Poetry of Yuan Mei (1716—1798). — : RoutledgeCurzon, 2003.
* *Waldron, Arthur*. The Great Wall of China: From History to Myth. — Cambridge: University of Cambridge Press, 1990.
* *Du, Weiyun*. Zhao Yi zhuan. — Taipei, 1983.
* *Wang, Jiangsheng*. Zhao Oubei yanjiu. — Taipei, 1988.
* 宮崎市定『中国文明の歴史９清帝国の繁栄』（中公文庫、2000年）- ISBN 4122037379

Катэгорыя:Кітайскамоўныя паэты
Катэгорыя:Кітайскамоўныя пісьменнікі
Косаўска-фінляндскія адносіны

**Косаўска-фінляндскія адносіны** — двухбаковыя дыпламатычныя адносіны паміж Фінляндскай Рэспублікай і часткова прызнанай Рэспублікай Косава. Фінляндыя прызнала Косава 7 сакавіка 2008 года, менш чым праз месяц абвяшчэння яе незалежнасці.

## Гісторыя 
У 1999 годзе прэзідэнт Фінляндыі Марці Ахцісаары актывізаваў спробы краіны дамагчыся мірнага ўрэгулявання Косаўскага канфлікту праз Еўрапейскі Саюз. У 2007 годзе пасланнік ААН у Косаве заявіў, што незалежнасць была адзіным жыццяздольным варыянтам для вырашэння канфлікту, і ён не змог прымірыць косаўскіх сербаў і косаўскіх албанцаў. Больш за тое, сербы ўбачылі ў ім адну з вядучых фігур, датычных да распаду Югаславіі, з прычыны падтрымкі з боку Фінляндыі ваеннай аперацыі супраць СРЮ.

Пасля абвяшчэння незалежнасці Косава ад Сербіі ў 2008 годзе косаўскія албанцы, якія пражывалі ў Фінляндыі, адсвяткавалі гэтую падзею і выказалі сваю падзяку ўраду Фінляндыі і прэзідэнту Ахцісаары за садзейнічанне ў правядзенні рэферэндуму.

## Дыпламатычныя прадстаўніцтвы 
Фінляндыя мае ўласнае пасольства ў Прышціне.

## Ваенная прысутнасць 
На 2009 год 411 фінляндскіх вайскоўцаў служылі ў Косава ў якасці міратворцаў у складзе KFOR.

## Заўвагі 
Катэгорыя:Двухбаковыя адносіны Фінляндыі
Terpsiphone incei

**Terpsiphone incei**&nbsp;— від вераб’епадобных птушак сямейства . Жыве ва Усходняй Азіі. Раней лічыўся конспецыфічным з відам .

## Распаўсюджанне і экалогія 
Гняздуюць у Цэнтральным і Усходнім Кітаі, Маньчжурыі, Паўночнай Карэі і на поўдні Прыморскага краю на Далёкім Усходзе Расіі. Узімку яны мігруюць на поўдзень, у Паўднёвы Кітай, Індакітай, на Малайскі паўвостраў і на Суматру. Жывуць у шыракалістых і змешаных умераных лясах і ў субтрапічных вечназялёных лясах. Харчуюцца дробнымі насякомымі, якіх ловяць у палёце. Сезон размнажэння доўжыцца з мая па чэрвень. Гняздо чашападобнае, глыбокае, робіцца з травы, раслінных валокнаў, карэньчыкаў і лісця. У кладцы 3-4 яйкі.

Катэгорыя:Птушкі Азіі
Катэгорыя:Вераб’інападобныя
Катэгорыя:Жывёлы, апісаныя ў 1852 годзе
Sphinx

**Sphinx** — род матылёў з сямейства . Сярэдняй велічыні і буйныя матылі.

## Класіфікацыя 
## Галерэя 

Файл:Sphinx_canadensis_MHNT_Cut_2010_0_473_-_Larsson's_Camp_Ontorio_Canada_-_male.jpg|alt=|
Файл:Sphinx_chersis_MHNT_CUT_2010_0_327_Arizona,_Yavapai_County_male.jpg|alt=|
Файл:Sphinx_dollii_MHNT_CUT_2010_0_476_-_Madera_Canyon_Santa_Rita_Mts_Arizona_-_male.jpg|alt=|
Файл:Sphinx_drupiferarum_MHNT_CUT_2010_0_478_Jersey_City,_Hudson_Co,_New_Jersey_-_male.jpg|alt=|
Файл:Sphinx_formosana_MHNT_CUT_2010_0_317_Yilan_County,_Taiwan,_male.jpg|alt=|
Файл:Sphinx_franckii_MHNT_CUT_2010_0_145_Knoxville,_Tennessee,_male.jpg|alt=|
Файл:Sphinx_gordius_MHNT_CUT_2010_0_253_Minden_Nevada_male.jpg|alt=|
Файл:Sphinx_kalmiae_MHNT_CUT_2010_0_145_Wakefield_Canada_male.jpg|alt=|
Файл:Sphinx_leucophaeata_MHNT_CUT_2010_0_475_-_Sonora,_Mexique_-_male.jpg|alt=|
Файл:Sphinx_leucophaeata_MHNT_CUT_2010_0_475_-_Sonora,_Mexique_-_male.jpg|alt=|
Файл:Sphinx_libocedrus_MHNT_CUT_2010_0_476_-_Yavapai_Co_Arizona_-_male.jpg|alt=|
Файл:Sphinx_ligustri_MHNT_male.jpg|alt=|
Файл:Sphinx_luscitiosa_MHNT_CUT_2010_0_477_Glens_Fall_-_Warren_Co._N.Y_male.jpg|alt=|
Файл:Sphinx_pinastri_MHNT_female.jpg|alt=|
Файл:Sphinx_sequoiae_MHNT_CUT_2010_0_476_-_Johnsville,_California,_Plumas_Co_California_-_male.jpg|alt=|
Файл:Sphinx_vashti_MHNT_CUT_2010_0_476_Markleeville,_Carson_River,_Alpine_Co,_California_-_male.jpg|alt=|

## Распаўсюджанне 
Прадстаўнікі роду сустракаюцца ў Галарктычнай і Неатрапічнай абласцях.

Катэгорыя:Бражнікі
Мурундава

**Мурундава** (састар. «Марандава», ) — горад на Мадагаскары.

## Геаграфія 
Размешчаны на захадзе краіны, у дэльце ракі . Адміністрацыйны цэнтр рэгіёна Менабэ, які ўваходзіць у склад правінцыі Туліяра.

## Насельніцтва 
Насельніцтва па даных на пачатак 2012 года складае 41 819 чалавек; насельніцтва па даных перапісу 1993 года налічвала 25 021 чалавека.

## Транспарт 
Ёсць аэрапорт, які прымае ўнутраныя рэйсы Антананарыву і Туліяра. Адлегласць да сталіцы краіны па дарозе складае каля 750 км. Важнай часткай эканомікі горада з’яўляецца рыбалоўства.

Катэгорыя:Гарады Мадагаскара
Федзін

**Федзін** — рускае прозвішча.

## Вядомыя носьбіты 
* Андрэй Валянцінавіч Федзін (нар. 1971) — намеснік Міністра абароны Рэспублікі Беларусь (з 2023).
* Канстанцін Аляксандравіч Федзін (1892—1977) — рускі савецкі пісьменнік і журналіст, Герой Сацыялістычнай Працы (1967).
Алея баабабаў

**Алея баабабаў** або **Баабаб Авеню** — група дрэў віду , якія растуць уздоўж грунтавай дарогі паміж Мурундавай і Белані Цырыбіхіной у рэгіёне Менабэ на захадзе Мадагаскара.

Гэты пейзаж прыцягвае падарожнікаў з розных краін, робячы яго адным з самых папулярных месцаў у рэгіёне. За мясцовасцю актыўна сочаць мясцовыя арганізацыі, і ў ліпені 2007 года Міністэрства навакольнага асяроддзя, водных рэсурсаў і лясной гаспадаркі прадаставіла яму часовы статус ахоўнай тэрыторыі — гэта быў важны крок да прызнання яго першым помнікам прыроды Мадагаскара.

Асноўная ўвага надаецца віду віду  — высокаму дрэву, якое расце толькі ў сухіх трапічных лясах заходняга Мадагаскара. Яно з’яўляецца эндэмікам Мадагаскара і адным з сямі відаў баабабаў, якія растуць на востраве. Вышыня дрэў гэтага віду можа перавышаць 30 м, і абхоп яго ствала, магчыма, перавышае 20 м.

Вакол гэтай прыроднай з’явы паўстала легенда якая распавядае пра двух маладых людзей, юнака і дзяўчыну, якія жылі ў суседніх вёсках. Яны закахаліся адзін у аднаго, але былі вымушаныя змірыцца з ужо прызначанымі ім партнёрамі і не маглі быць разам. Яны звярнуліся да Бога па дапамогу — і ў выніку нарадзіліся і зрасліся разам баабабы, сімвалізуючы іх неразлучнае каханне.

## Турызм 
Наведвальнікі з усяго свету прыязджаюць на Мадагаскар у любы час года, каб атрымаць асалоду ад пышнасці баабабаў. Іх унікальныя сілуэты прыцягваюць турыстаў, якія любяць захоўваць іх на фотаздымках, асабліва на заходзе сонца.

Увечары Алея баабабаў часта ажывае: турысты захоўваюць сілуэты баабабаў, у той час як мясцовыя дзеці прапануюць прадукты баабаба, памерам з дыню, і абменьваюць кветкі на прысмакі. Мадагаскар імкнецца развіваць сваю індустрыю экатурызму, а Алея баабабаў стала сімвалам не толькі для рэгіёна Менабэ, але і для ўсяго Мадагаскара.

## Галерэя 

Файл:Baobab_Avenue_1.JPG|alt=
Файл:Adansonia_grandidieri03.jpg|alt=
Файл:Allée_des_Baobabs_near_Morondava,_Madagascar_(4315987006).jpg|alt=
Файл:Sundown,_Allee_des_Baobabs_(27032866144).jpg|alt=
Файл:Milky_Way_over_Avenue_of_Baobabs_(ann22042n).jpg|alt=

Катэгорыя:Флора Мадагаскара
Diacheopsis

**Diacheopsis** — род міксаміцэтаў сямейства . Назва ўпершыню апублікавана ў 1930 годзе.

## Класіфікацыя 
Да роду *Diacheopsis* адносяць 21 від:

## Літаратура 
* Meylan, C. 1930. Note sur un nouveau genre de Myxomycetes. Bulletin de la Société Vaudoise des Sciences Naturelles. 57:147-149 — P.149

Катэгорыя:Стэманітальныя